
29.
[bookmark: _Hlk196397922]Par daudzdzīvokļu dzīvojamai mājai Lapu ielā 4, Ogrē, Ogres novadā funkcionāli nepieciešamā zemesgabala apstiprināšanu

Ogres novada pašvaldībā (turpmāk – Pašvaldība) saņemts daudzdzīvokļu  dzīvojamās mājas Lapu ielā 4, Ogrē, Ogres novadā, dzīvokļu īpašnieku pilnvarotā pārstāvja sabiedrības ar ierobežotu atbildību “Ogres Namsaimnieks”, reģistrācijas Nr. 40103941081, juridiskā adrese: Zilokalnu prospekts 12, Ogre, Ogres nov. (turpmāk – Pilnvarotais pārstāvis) iesniegums, Pašvaldības 2025. gada 20. jūnija reģistrācijas Nr. 2-4.1/3448, (turpmāk – Iesniegums), kuram pievienots daudzdzīvokļu dzīvojamās mājas, kadastra apzīmējums  7401 003 0160 00, Lapu ielā 4, Ogrē, Ogres novadā (turpmāk – Dzīvojamā māja) dzīvokļu īpašnieku aptaujas “Par zemes atsavināšanu (izpirkšanu)” 2024. gada 3. decembra balsošanas protokols Nr. Lapu_4/14_01/11/2024.
Piespiedu dalītā īpašuma privatizētajās daudzdzīvokļu mājās izbeigšanas likuma (turpmāk – Izbeigšanas likums) 5. panta ceturtajā daļā noteikts, ka lēmums par atsavināšanas tiesības izmantošanas procesa uzsākšanu ir tiesiskais pamats, lai pašvaldība, kuras administratīvajā teritorijā atrodas daudzdzīvokļu dzīvojamā māja, pieņemtu lēmumu par daudzdzīvokļu dzīvojamai mājai funkcionāli nepieciešamo zemesgabalu (turpmāk – FNZG). 
Ogres novada administratīvajā teritorijā FNZG pārskatīšanu vai/un noteikšanu veic Pašvaldības Daudzdzīvokļu dzīvojamai mājai funkcionāli nepieciešamā zemes gabala noteikšanas un pārskatīšanas komisija (turpmāk – Komisija) atbilstoši Ogres novada pašvaldības 2023. gada 30. marta saistošajiem noteikumiem Nr. 6/2023 “Par dzīvojamai mājai funkcionāli nepieciešamā zemes gabala pārskatīšanu”.
FNZG daudzdzīvokļu dzīvojamai mājai nosaka atbilstoši Ministru kabineta 2015. gada 8. septembra noteikumiem Nr. 522 “Privatizējamai dzīvojamai mājai funkcionāli nepieciešamā zemes gabala noteikšanas kārtība” (turpmāk – MK noteikumi Nr. 522).
Pašvaldības Komisija 2026. gada 7. janvārī pieņēma lēmumu Nr. K.O.5-3/1 “Par daudzdzīvokļu dzīvojamai mājai Lapu ielā 4, Ogrē, Ogres nov., funkcionāli nepieciešamā zemesgabala noteikšanas/pārskatīšanas procesa uzsākšanu” (turpmāk – Lēmums 1).
Paziņojums par Dzīvojamai mājai FNZG noteikšanas/pārskatīšanas procesa uzsākšanu 2026. gada 9. janvārī publicēts Pašvaldības oficiālajā tīmekļvietnē www.ogresnovads.lv.
Lēmums 1 2026. gada 8. janvārī tika nosūtīts Dzīvojamās mājas Pilnvarotajam pārstāvim, savukārt 2026. gada 13. janvārī Lēmums 1 tika nosūtīts zemes īpašniekiem. Pašvaldības pavadvēstuļu Nr. K.5-2/2, K.5-2/3 un K.5-2/4.
Izskatot Iesniegumu, Komisija konstatēja:
Zemgales rajona tiesas Ogres pilsētas zemesgrāmatas nodalījumā Nr. 1037 ierakstīts būvju nekustamais īpašums, kadastra numurs 7401 503 0032, kas sastāv no Dzīvojamās mājas. Zemesgrāmatas ierakstā Nr. 2.1. - atzīme – ēkas saistītas ar zemes gabalu Ogrē, Lapu ielā 4, zemes gabala platība 1177 m2, kadastra numurs 7401 503 0032.
Nekustamā īpašuma valsts kadastra informācijas sistēmā (turpmāk – Kadastrs) nekustamais būvju īpašums, kadastra numurs 7401 503 0032, kura sastāvā reģistrēta Dzīvojamā māja, kas ir pilnībā sadalīta dzīvokļu īpašumos, un katram dzīvokļa īpašumam Zemesgrāmatā atvērts atsevišķs nodalījums.
Kadastrā ir reģistrēts Valsts zemes dienesta Ogres rajona nodaļas 1998. gada 1. aprīlī sagatavotais zemes robežu plāns ēku un būvju īpašuma tiesību nostiprināšanai, kā arī Ogres pilsētas zemes komisijas 1998. gada 7. janvāra lēmums par zemes robežu un platības precizēšanu.
Atbilstoši Kadastra telpiskajiem datiem Dzīvojamā māja atrodas uz zemes vienībām:  kadastra apzīmējums 7401 003 0163, Lapu iela 2, Ogre (turpmāk – Zemes vienība 1); kadastra apzīmējums 7401 003 0160, Lapu iela 4B, Ogre (turpmāk – Zemes vienība 2).
[bookmark: _Hlk210049557]Zemgales rajona tiesas Ogres pilsētas zemesgrāmatas nodalījumā Nr. 100000000034 (turpmāk – Zemesgrāmata 1) ierakstīts nekustamais īpašums, kadastra numurs 7401 003 0163, kura sastāvā iekļauta Zemes vienība 1, platība 2925 m2, dzīvojamā ēka, būves kadastra apzīmējums 7401 003 0163 001, un palīgceltne, būves kadastra apzīmējums 7401 003 0163 002. Īpašuma tiesības nostiprinātas [Vārds Uzvārds].
 Atbilstoši Zemesgrāmatas 1 III. daļas 1. iedaļas ierakstam Nr. 1.1.  “Uz zemes atrodas daudzdzīvokļu māja, adrese - Lapu iela Nr. 4”.
Zemgales rajona tiesas Ogres pilsētas zemesgrāmatas nodalījuma Nr. 1009 (turpmāk – Zemesgrāmata 2) ierakstīts nekustamais īpašums, kadastra numurs 7401 003 0160, kura sastāvā iekļauta Zemes vienība 2, platība 2048 m2.
 Zemesgrāmatas 2 III daļas 1. iedaļā, ierakstā Nr. 1.1. rakstīts: “Uz zemes gabala atrodas daļa Ogres pilsētas pašvaldībai piederošas piecstāvu dzīvojamās mājas Lapu ielā 4 un asfaltēts automašīnu stāvlaukums pie tās”, ierakstā Nr. 7.1. - “Piebraucamā ceļa servitūts daudzdzīvokļu mājām Lapu ielā 4, Parka ielā 10 un namīpašumam Lapu ielā 4a”. Īpašuma tiesības uz zemi nostiprinātas [Vārds Uzvārds] (1/4 domājamā daļā) un [Vārds Uzvārds] (3/4 domājamās daļās).
Dzīvojamā māja atbilst Izbeigšanas likuma tvērumam.
Saskaņā ar likuma “Par valsts un pašvaldību dzīvojamo māju privatizāciju” (turpmāk – Māju privatizācijas Likums) 28. panta ceturto daļu privatizējamai dzīvojamai mājai funkcionāli nepieciešamo zemes gabalu nosaka dzīvojamās mājas privatizācijas sagatavošanas procesā, ja šāds lēmums nav pieņemts, tad Pašvaldībai tas ir jāpieņem.
Sagatavojot Dzīvojamo māju nodošanai privatizācijai nav noteikta FNZG platība attiecībā uz Zemes vienību 2.
Likuma “Par valsts un pašvaldību dzīvojamo māju privatizāciju” 28. panta otrajā daļā noteikts, ka, nosakot privatizējamai dzīvojamai mājai funkcionāli nepieciešamo zemes gabalu, ņem vērā normatīvo aktu par vispārīgo teritorijas plānošanu, izmantošanu un apbūvi noteikumus, it sevišķi: esošo apbūvi; apbūves parametrus; pagalmu plānošanas noteikumus; to, lai nodrošinātu piekļuvi, pieejamību transporta infrastruktūrai, nepieciešamo inženierkomunikāciju tīklu u.c.; to, lai pēc privatizējamai dzīvojamai mājai funkcionāli nepieciešamā zemes gabala noteikšanas zemes gabala īpašniekam būtu iespēja izmantot atlikušo zemes gabala daļu atbilstoši noteiktajam lietošanas mērķim.
Saskaņā ar Māju privatizācijas likuma 1. panta 20. punktu, FNZG ir zeme, uz kuras uzcelta dzīvojamā māja, tās uzturēšanai, apsaimniekošanai un funkcionēšanai nepieciešamie infrastruktūras, labiekārtojuma un komunikāciju elementi.
Saskaņā ar MK noteikumu Nr. 522 3. punktā noteikto, FNZG iekļauj zemi, uz kuras pilnībā vai daļēji atrodas tai piesaistītā dzīvojamā māja, kā arī tās uzturēšanai, apsaimniekošanai un funkcionēšanai nepieciešamie infrastruktūras, labiekārtojuma un komunikāciju elementi, savukārt 6. punktā noteikts, ka FNZG var tikt ietverta brīvā zaļā teritorija, kas atbilstoši normatīvajiem aktiem par vispārīgo teritorijas plānošanu, izmantošanu un apbūvi nav uzskatāma par publisko ārtelpu.
Saskaņā ar MK noteikumu Nr. 522 5. punktu, nosakot funkcionāli nepieciešamo zemes gabalu, papildus šo noteikumu 4. punktā minētajam nosacījumam, ņem vērā arī attiecīgās dzīvojamās mājas stāvu un tajā esošo dzīvokļu skaitu.
MK noteikumu Nr. 522 12. punktā noteikts, ka, nosakot funkcionāli nepieciešamo zemes gabalu, no tā nodrošina piekļuvi ielai, ceļam vai piebrauktuvei. Attiecīgo ielu, ceļu vai piebrauktuvi drīkst iekļaut funkcionāli nepieciešamajā zemes gabalā, ja tie atbilstoši normatīvajiem aktiem par vispārīgo teritorijas plānošanu, izmantošanu un apbūvi nav uzskatāmi par publisko ārtelpu.
MK noteikumu Nr. 522  19.  punktā noteikts, ka funkcionāli nepieciešamā zemes gabala projekts ir digitālā veidā vektordatu formātā Latvijas ģeodēzisko koordinātu sistēmā vai, ja nav pieejami vektordati, konkrētā mērogā uz kartogrāfiskās pamatnes, kas attēlo virszemes topogrāfisko situāciju, sastādīts grafiskais materiāls. Projektā norāda funkcionāli nepieciešamā zemes gabala robežu grafisko attēlojumu, funkcionāli nepieciešamā zemes gabala platību, tās zemes vienības kadastra apzīmējumu un robežas grafisko attēlojumu, uz kuras atrodas funkcionāli nepieciešamais zemes gabals vai tā daļa, platību, kādu funkcionāli nepieciešamais zemes gabals vai tā daļa aizņem konkrētajā zemes vienībā, un tās atlikušo platību.
Saskaņā ar Ogres novada pašvaldības 2012. gada 21. jūnija saistošo noteikumu Nr. 16/2012 “Ogres novada teritorijas izmantošanas un apbūves noteikumi” (turpmāk – SN 16/2012) 7. pielikuma “Ogres novada teritorijas atļautās un plānotas izmantošanas kartes” funkcionālā zonējuma kartē noteikto, Zemes vienība 1 un Zemes vienība 2 atrodas Ogres pilsētas teritorijā, kurai noteikta funkcionālā zona “Daudzdzīvokļu namu apbūves teritorija (DzD)”. Daļa no Zemes vienības 1 atrodas teritorijā, kurai noteikta funkcionālā zona “Blīva savrupmāju apbūves teritorija (DzS1)”, bet tā nav iekļauta Dzīvojamās mājas FNZG.
Komisija sagatavojot FNZG plāna projektu, grafiski aprēķinot, FNZG noteica 3225 m2 (jeb 0,3225 ha) platībā. FNZG iekļauta Zemes vienība 2 (platība 0,2048 ha) un daļa no Zemes vienības 1 (platība 0,1177 ha).
SN 16/2012 220.5. apakšpunktā noteikts, ka daudzdzīvokļu namu apbūves teritorijas zemes vienībām nosaka apbūves intensitāti. Pilsētā pieļaujamā apbūves intensitāte ir 100%. Ar detālplānojumu pamatojot lielāku stāvu skaitu, apbūves intensitāti pieļaujams palielināt līdz 120%.
Atbilstoši Ministru kabineta 2013. gada 30. aprīļa noteikumu Nr. 240 ”Vispārīgie teritorijas plānošanas, izmantošanas un apbūves noteikumi” 116. punktam Dzīvojamai mājai noteiktajam FNZG ar platību 3225 m2 aprēķināta apbūves intensitāte – 107%.
Dzīvojamai mājai FNZG robežojas ar pašvaldības ielu – Lapu ielu. FNZG plāna projektā attēlota teritorija, kas var kalpot par pamatu ceļa servitūta tiesības nodibināšanai objektiem, kas atrodas kvartāla robežās, piekļuvei no Lapu ielas.
2026. gada 8. aprīlī Komisija pieņēma lēmumu Nr. KO.5-3/6 “Par daudzdzīvokļu dzīvojamai mājai Lapu ielā 4, Ogrē, Ogres nov. funkcionāli nepieciešamā zemesgabala apstiprināšanu” (turpmāk – Lēmums 2). 
Par pieņemto Lēmumu 2 paziņots Ogres novada pašvaldības oficiālajā tīmekļvietnē www.ogresnovads.lv. 2026. gada 8. aprīlī. Lēmums 2 nosūtīts Zemes īpašniekiem [Vārds Uzvārds], [Vārds Uzvārds], [Vārds Uzvārds] un Dzīvojamās mājas dzīvokļu īpašnieku Pilnvarotajam pārstāvim (14.04.2026. vēstules Nr. KO.5-2/14, Nr. KO.5-2/15, Nr. KO.5-2/16) un Nr. KO.5-2/17).
Komisijas lēmums normatīvajos aktos noteiktajā termiņā nav apstrīdēts.
Pamatojoties uz “Piespiedu dalītā īpašuma privatizētajās daudzdzīvokļu mājās izbeigšanas likums” 5. panta ceturto, piekto daļu, likuma “Par valsts un pašvaldību dzīvojamo māju privatizāciju” 28. panta otro daļu, 85. panta piekto daļu, Ministru kabineta 2015. gada 8. septembra noteikumu Nr. 522 “Privatizējamai dzīvojamai mājai funkcionāli nepieciešamā zemes gabala noteikšanas kārtība” 2., 3., 4., 5., 6., 12., 14., 18., 19., 21., 23. punktu Ogres novada pašvaldības 2023. gada 30. marta saistošajiem noteikumiem Nr. 6/2023 “Par dzīvojamai mājai funkcionāli nepieciešamā zemes gabala pārskatīšanu”,

balsojot: ar 19 balsīm "Par" (Andris Krauja, Artūrs Mangulis, Atvars Lakstīgala, Dace Kļaviņa, Dace Veiliņa, Dzirkstīte Žindiga, Egils Helmanis, Gints Sīviņš, Ilmārs Zemnieks, Iluta Jansone, Jānis Iklāvs, Kārlis Ansons, Kārlis Avotiņš, Matīss Mežaks, Raivis Rubīns, Raivis Ūzuls, Rūdolfs Kudļa, Sarmīte Ozoliņa, Uldis Skudra), "Pret" – nav, "Atturas" – 1 (Mariss Martinsons), "Nepiedalās" – nav,
Ogres novada pašvaldības dome NOLEMJ:

1. Apstiprināt daudzdzīvokļu dzīvojamai mājai, kadastra apzīmējums 7401 003 0160 001, kas atrodas Lapu ielā 4, Ogrē, Ogres novadā, funkcionāli nepieciešamā zemesgabala plāna projektu 0,3225 ha platībā, kuru veido 0,1177 ha no zemes vienības, kadastra apzīmējums 7401 003 0163 un 0,2048 ha platībā zemes vienība ar kadastra apzīmējumu 7401 003 0160, saskaņā ar šī lēmuma grafisko pielikumu.
2. Uzdot Ogres novada pašvaldības Centrālās administrācijas Komunikācijas nodaļai lēmumu un lēmuma grafisko pielikumu (pdf formātā) publicēt Ogres novada pašvaldības oficiālajā tīmekļvietnē www.ogresnovads.lv.
3. Uzdot Ogres novada pašvaldības Centrālās administrācijas Kancelejai lēmumu un lēmuma grafisko pielikumu (pdf formātā) nosūtīt:
3.1. zemes īpašniekiem, [Vārds Uzvārds] un [Vārds Uzvārds] un [Vārds Uzvārds];
3.2. daudzdzīvokļu dzīvojamās mājas Lapu ielā 4, Ogrē, Ogres novadā, dzīvokļu īpašniekiem;
3.3. dzīvokļu īpašnieku pilnvarotajam pārstāvim SIA “Ogres Namsaimnieks”, reģ. Nr. 40103941081, juridiskā adrese: Zilokalnu prospekts 12, Ogre, Ogres nov., LV-5001.
4. Kontroli par lēmuma izpildi uzdot Ogres novada pašvaldības izpilddirektoram.

Šo lēmumu saskaņā ar Administratīvā procesa likuma 70. panta pirmo daļu, 76. panta pirmo un otro daļu, 79. panta pirmo daļu, 188. panta otro daļu un 189. panta pirmo daļu var pārsūdzēt viena mēneša laikā no tā spēkā stāšanās dienas pieteikumu iesniedzot Administratīvās rajona tiesas attiecīgajā tiesu namā pēc pieteicēja adreses [fiziskā persona — pēc deklarētās dzīvesvietas adreses, papildu adreses (Dzīvesvietas deklarēšanas likuma izpratnē) vai nekustamā īpašuma atrašanās vietas, juridiskā persona — pēc juridiskās adreses].


(Sēdes vadītāja,
domes priekšsēdētāja A. Kraujas paraksts)

